
BUDAPEST FŐVÁROS

FŐPOLGÁRMESTER-HELYETTESE

Szám: 18-929/31/2001.
Tárgy:  A Fővárosi Önkormányzat fenntartásában működő szociális intézményekben dolgozók képzési, továbbképzési helyzete

Egyeztetve a Közgyűlés Állandó Bizottságaival.

Tisztelt Közgyűlés!

A Fővárosi Közgyűlés Szociálpolitikai és Lakásügyi Bizottsága 2001. május 25-én tartott ülésén tárgyalta a Fővárosi Önkormányzat fenntartása alá tartozó szociális intézményekben megtartott pénzügyi-gazdasági, valamint szakmai felügyeleti és szupervíziós vizsgálatokról szóló jelentéseket. A szociális ágazatra vonatkozó jelentésekben foglaltakra figyelemmel a Bizottság 84/2001.V.25.Szoc.Lak.Biz. határozatával javasolta a Főpolgármesternek, hogy készüljön előterjesztés a Fővárosi Önkormányzat fenntartása alá tartozó szociális intézményekben dolgozók szakmai továbbképzésének tervéről.

A szociális ágazat képzési, továbbképzési helyzetéről készített tájékoztató anyagot a Fővárosi Közgyűlés Szociálpolitikai és Lakásügyi Bizottsága a 134/2001.IX.21. Szoc.Lak.Biz. határozatával elfogadta. Javasolta, hogy Budapest Főváros Önkormányzata 2002. évi költségvetési tervének összeállítása során az ágazathoz tartozó intézmények képzési, szakképzési tervének végrehajtására 16 millió Ft-os keret kerüljön elkülönítésre, amely minden évben pályázati úton kerülne szétosztásra.

A Bizottság a 135/2001. IX.21. sz. határozatával javasolta a Főpolgármesternek, hogy készüljön közgyűlési előterjesztés a szociális ágazathoz tartozó intézmények szakképzési, továbbképzési tervéről. 

A közalkalmazottak képzésének, továbbképzésének jogszabályi háttere:

A szociális igazgatásról és szociális ellátásokról szóló, többször módosított 1993. évi III. törvény 92/B. § (1) bekezdés e) pontjában foglalt rendelkezés értelmében a személyes gondoskodást nyújtó szociális intézmény állami fenntartója gondoskodik a szakemberek képzéséről, továbbképzéséről. 

A személyes gondoskodást nyújtó szociális intézmények szakmai feladatairól és működésük feltételeiről rendelkező 6/2000. (VII.6.) SzCsM rendelettel módosított l/2000. (I.7.) SzCsM. rendelet 3. sz. melléklete tartalmazza  a személyes gondoskodás körébe tartozó egyes feladatokat  ellátó személyek képesítési előírásait.  E rendelet 6. §. (1) bekezdése értelmében a szakosított ellátást biztosító intézményekben az ellátottakkal közvetlenül foglalkozó dolgozók 80 %-ának szakképzettnek kell lennie.

E szakképzettségi arány meglétére nagy hangsúlyt kell fektetni, mivel ennek tartós elmaradása veszélyeztetheti az intézmény működését, illetőleg működési engedélyét.

A módosított 188/1999. (XII.10.) Kormányrendelet 9. §. (1) bek. b) pontja úgy rendelkezik, hogy amennyiben az intézmény 3 hónap időtartam óta a külön jogszabályban meghatározott alkalmazotti létszám és szakdolgozói követelményeknek nem felel meg, az intézmény fenntartója ezen időtartam leteltétől számított 15 napon belül köteles bejelenteni azt a működést engedélyező szervnek. A működést engedélyező szerv a bejelentés alapján helyszíni ellenőrzést végez és annak eredményétől függően intézkedik, mely a működési engedély visszavonását is eredményezheti.

A fentiekben részletezett jogszabályi előírásoknak való megfelelés, a szakképzett munkaerő megszerzése és megtartása rendkívüli erőfeszítéseket igényel az intézményektől. 

A személyes gondoskodást végző személyek továbbképzéséről és a szociális szakvizsgáról szóló 9/2000. (VIII.4.) SzCsM rendelet folyamatos szakmai továbbképzést kötelezően írja elő azoknak a szociális tevékenységet végző személyeknek, akik a szakmai jogszabályban  meghatározott képesítési előírásokhoz kötött tevékenységet főállásban munkaviszonyban vagy közalkalmazott jogviszonyban végzik.

A jelenlegi helyzet megismerése érdekében felmérést végeztünk intézményeinknél.

Az intézményvezetők részére megküldött adatlap kitöltésével három területre vonatkozóan kívántunk pontos információt kapni:

1./ a betöltött szakdolgozói álláshelyek számáról, a szakképzettséggel rendelkezők számáról, arányáról, illetőleg hogy jelenleg hány fő vesz részt a szakdolgozói munkakör ellátásához szükséges szakképzettség megszerzésében (2001. júliusi adatok).

2./ Az intézmények hány fő továbbképzését tervezik a 2002-2003 években.

3./ A képzések éves tanfolyami költsége, képzéstípusonként/fő.

A következő fejezetben a szakdolgozói álláshelyek számát, az üres álláshelyek számának alakulását, a szakképzettséggel rendelkezők számát, a képzettségi szintet, illetőleg a jelenleg képzésben résztvevők számát mutatjuk be.

A./ SZAKKÉPZÉS

l./  A szakdolgozói álláshelyek számának alakulása

 A címben szereplő adatokat az 1. sz. táblázatban foglaltuk össze. 

1. sz. táblázat

	Szakdolgozók számának alakulása

	Megnevezés
	Szakdolgozói álláshelyek száma
	Betöltött álláshelyek száma
	Üres álláshelyek száma
	Szakképzettséggel rendelkezik

(fő)
	Szakképzettségi arány

(%)
	Képzésben résztvevők száma

(fő)

	Mártonhegyi út 
	46
	42
	4
	35
	83
	4

	Baross u.
	87
	76
	11
	54
	71
	3

	Dózsa Gy. út
	77
	73
	4
	57
	78
	3

	Rózsa u.
	70
	56
	14
	46
	82
	6

	Gergely u.
	53
	42
	11
	37
	88
	5

	Halom u.
	62
	44
	18
	28
	63
	3

	Kamaraerdei út
	150
	136
	14
	87
	64
	9

	Kútvölgyi út
	69
	61
	8
	52
	85
	4

	Pesti út
	166
	137
	29
	75
	55
	14

	Virág B. u.
	55
	55
	0
	39
	71
	5

	Gödöllő
	80
	76
	4
	65
	85
	5

	Gyula
	130
	117
	13
	67
	57
	16

	Polgárdi
	54
	54
	0
	44
	81
	7

	Szombathely
	45
	39
	6
	26
	66
	5

	Vámosmikola
	38
	35
	3
	29
	82
	3

	Visegrád
	29
	28
	1
	25
	89
	1

	Idősek Otthonai
	1211
	1071
	140
	766
	72
	93

	Ráday G. u.
	55
	52
	3
	43
	78
	11

	Szentgotthárd
	212
	162
	50
	117
	72
	8

	Tompa
	70
	69
	1
	47
	68
	14

	Zalaapáti
	67
	60
	7
	27
	45
	8

	Pszich.Bet.Otth.
	404
	343
	61
	234
	68
	41

	Bucsuszentlászló
	46
	40
	6
	36
	90
	1

	Csákánydoroszló
	114
	100
	14
	82
	82
	17

	Darvastó
	108
	94
	14
	78
	83
	2

	Kéthely
	97
	89
	8
	76
	85
	6

	Tordas
	110
	100
	10
	61
	61
	17

	Zsira
	124
	111
	13
	75
	67
	1

	Ért.Fogy.Otth.
	599
	534
	65
	408
	76
	44

	FSZKI Átmeneti szállás
	178
	173
	5
	103
	59
	0

	FSZKI Nappali melegedő
	4
	4
	0
	2
	50
	0

	FSZKI
	182
	177
	5
	105
	59
	0

	Összesen
	2396
	2125
	271
	1513
	
	178


A szakképzettségi arányt vizsgálva megállapítható, hogy 15 intézményünk nem felel meg a jogszabályi előírásoknak.

Az idősek otthonaiban átlag 72 %, az értelmi fogyatékosok otthonaiban átlag 76 %, a pszichiátriai betegek otthonaiban átlag 68 %, míg az FSZKI intézményében átlag 59 % a szakképzettségi arány.

Intézményeinkben az üres szakdolgozói álláshelyek száma összesen 271, mely a szakdolgozói álláshely 11%-a.

Az üres álláshelyek szakképzett dolgozóval történő betöltése teljesíthetetlennek tűnő feladat. Ennek fő okai: alacsony közalkalmazotti illetmény, fokozott fizikai és pszichés terhelés, három műszakos munkaidő-beosztás, a multinacionális cégek, a vállalkozói szféra munkaerő elszívó hatása. E területen a fluktuáció állandósult, az üres állások szakképzett munkaerővel való betöltésére nincs sok remény.

Figyelemmel arra, hogy az intézmények a megüresedett álláshelyeket szakképzett szakdolgozókkal nem tudják feltölteni, a szakképzési arány és az ellátási színvonal javítása érdekében az intézmények nagy hangsúlyt fektettek a szakképzetlen munkaerő beiskolázására. 

Az intézmények által közölt adatok szerint összesen 178 fő vesz részt munkakörének ellátásához szükséges szakképzettség megszerzésében (mely a betöltött állások 8 %-a), és 2001. évben további 45 fő beiskolázása történik meg.

2./ A munkakör ellátásához szükséges szakképzettség megszerzése érdekében

     2002-2003 évekre tervezett képzések 

    Az intézmények elkészítették szakképzetlen dolgozóik beiskolázási tervét a 2002-2003 évre, melyet a 2. sz. táblázatban foglaltunk össze.

Az intézményekben foglalkoztatottak képzési terve 2002-2003.

2. sz. tábla
	Szakképesítését tervezik

	Szakdolgozói
	Idősek Otthona
	Pszichiátriai Betegek Otthona
	Értelmi Fogyatékosok Otthona
	FSZKI

	
	2002.
	2003.
	2002.
	2003.
	2002.
	2003.
	2002.
	2003.

	munkakörök
	
	
	
	
	
	
	
	

	megnevezése
	( fő )
	( fő )
	( fő )
	( fő )
	( fő )
	( fő )
	( fő )
	( fő )

	igazgató
	
	
	
	
	
	
	
	

	orvos
	 
	 
	 
	 
	 
	 
	 
	 

	intézményvezető ápoló
	 
	1
	 
	 
	 
	 
	 
	 

	osztályvezető ápoló
	7
	2
	2
	7
	2
	2
	 
	 

	ápoló, szociális gondozó
	40
	29
	31
	18
	9
	25
	 
	 

	diétás nővér
	 
	 
	 
	 
	 
	 
	 
	 

	mozgásterapeuta
	1
	 
	 
	 
	 
	1
	 
	 

	szociális, mentálhigiénés munkatárs
	5
	4
	4
	4
	 
	6
	15
	21

	foglalkoztatás szervező
	1
	2
	 
	 
	2
	2
	 
	 

	szociális mentálhigiénés csoportvezető
	 
	 
	1
	 
	 
	 
	 
	 

	részlegvezető (önálló telephelyen működő részleg 50 férőhely felett)
	1
	 
	 
	 
	 
	 
	 
	 

	Összesen
	55
	38
	38
	29
	13
	36
	15
	21


A képzési terv 2002-ben 121 fő, 2003-ban 124 fő beiskolázását jelenti.

Az intézmények a két év alatt összesen 245 dolgozó beiskolázását tervezik. Ha figyelembe vesszük a már képzésben résztvevők számát (233 fő), illetve az intézmények által tervezett beiskolázási ütemet, megállapítható, hogy intézményeinkben a szakképzettségi arány 3 év alatt 93 %-ra fog emelkedni, feltételezve, hogy a szakképzett munkatársak összetétele változatlan marad. (Ha az üres állásokat csak szakképzetlen munkaerővel tudják betölteni, akkor a szakképzettségi arány  83 % lesz) 

A felmérés az adatszolgáltatás idejére ad konkrét információt. Hasonlóan azonban az egyéb területekhez a szociális intézményekre is jellemző a munkaerő mozgása. Amennyiben a szakképzett dolgozó megszünteti munkaviszonyát, új helyzet teremtődik, hiszen az újonnan belépő -leggyakrabban szakképzetlen dolgozó - miatt megváltozik az intézmény szakképzési terve.

A következő fejezetben az intézmények által összeállított 2002-2003 évekre vonatkozó továbbképzési tervet mutatjuk be.

B./  TOVÁBBKÉPZÉS

Az előzőekben hivatkozott 9/2000. (VIII.4.) SzCsM rendelet értelmében a szociális tevékenységet végző személyek folyamatos szakmai továbbképzésben kötelesek részt venni. A továbbképzés továbbképzési időszakokban történik. A továbbképzési időszak hét év. (Az első továbbképzési időszak kezdete 2001. január l.)

A továbbképzési kötelezettség teljesítésének mérése pontozással történik. A továbbképzésre kötelezettnek egy továbbképzési időszak alatt felsőfokú végzettség esetén 80, egyéb szakképesítés esetén 60 pontot kell teljesítenie. 

Ugyancsak e rendelet szabályozza a szociális szakvizsga letételére kötelezettek körét.  
A jogszabály értelmében a személyes gondoskodást nyújtó intézmény vezetője éves továbbképzési tervet köteles készíteni. A továbbképzési tervnek tartalmazni kell - többek között- a továbbképzésre, felkészítő tanfolyamra és szakvizsgára fordítható források megjelölését és felosztását.   

Ha a továbbképzés munkaidőben történik a munkáltató munkaidő kedvezményt, és távolléti díjat köteles fizetni. A szakvizsgára kötelezettek esetében ezen túl a munkáltatót terheli a felkészítő tanfolyam költsége és a szakvizsga díja. 

1./ Intézménytípusonként a 2002-2003 évekre tervezett továbbképzési terv

A címben szereplő adatok az alábbi táblázatban foglaltuk össze.

Az intézményekben foglalkoztatottak továbbképzési terve 2002-2003.

3. sz. tábla

	Szakképesítését tervezik

	Szakdolgozói
	Idősek Otthona
	Pszichiátriai Betegek Otthona
	Értelmi Fogyatékosok Otthona
	FSZKI

	
	2002.
	2003.
	2002.
	2003.
	2002.
	2003.
	2002.
	2003.

	munkakörök
	
	
	
	
	
	
	
	

	megnevezése
	( fő )
	( fő )
	( fő )
	( fő )
	( fő )
	( fő )
	( fő )
	( fő )

	igazgató
	8
	8
	1
	1
	3
	1
	
	

	orvos
	10
	10
	1
	1
	
	
	
	

	intézményvezető ápoló
	9
	8
	2
	2
	4
	1
	
	

	osztályvezető ápoló
	46
	41
	26
	23
	18
	16
	
	

	ápoló, szociális gondozó
	186
	166
	48
	50
	109
	84
	
	

	diétás nővér
	2
	1
	
	
	
	
	
	

	mozgásterapeuta
	1
	2
	
	
	1
	
	
	

	szociális, mentálhigiénés munkatárs
	29
	27
	29
	28
	19
	25
	2
	2

	foglalkoztatás szervező
	14
	10
	1
	1
	10
	8
	
	

	szociális mentálhigiénés csoportvezető
	9
	9
	2
	2
	
	
	
	

	részlegvezető (önálló telephelyen működő részleg 50 férőhely felett)
	4
	5
	
	
	
	1
	
	

	Összesen
	318
	287
	110
	108
	164
	136
	2
	2


A táblázatból megállapítható, hogy 2002-2003. között 1127 fő továbbképzésben való részvételét tervezték az intézmények.  Ebben az évben 326 fő vesz részt továbbképzésben, 2002-ben 594 fő, 2003-ban 533 fő szakdolgozó továbbképzésben való részvételét kívánják megvalósítani.

C./ A képzések éves tanfolyami költsége, képzéstípusonként/fő.

Már korábban utaltunk rá, hogy az intézmények szakképzett dolgozókkal a megüresedett álláshelyeket nem tudják feltölteni. Az ellátási színvonal, a szakképzettségi arány javítása érdekében fontos feladatuknak tekintették a szakképzetlen munkaerő beiskolázását. Ez az intézményeknek igen jelentős többletköltséget jelent, illetve jelentett.

A szakmai továbbképzésre kötelezett dolgozók esetében pedig a jogszabály kötelezően előírja a munkáltató részéről az ezzel kapcsolatos költségek forrásának megteremtését, a költségek viselését.

Az intézményektől információt kértünk arra vonatkozóan, hogy a dolgozók beiskolázásának - a szükséges szakképzettség megszerzése érdekében -, illetőleg a kötelezően előírt továbbképzésnek milyen költségvonzata van, amely az intézmény költségvetését terheli. A beküldött adatszolgáltatásból megállapítható, hogy a középfokú képzés fél éves költsége                 30-50000.- Ft, a felsőfokú képzés fél éves költsége 80-120.000.-Ft közötti összegű.

A továbbképzés kredit pontjai megszerzésének költsége is igen változó, annak függvényében, hogy a kötelezett milyen típusú továbbképzésben vesz részt (tanfolyam, szakmai személyiségfejlesztő foglalkozás, szakmai tanácskozás, külföldi vagy hazai tanulmányút).

Összegzésként megállapítható, hogy intézményeink már eddig is igyekeztek dolgozóik beiskolázásával elősegíteni a szakképzettségi szint emelését. A megnövekedett kötelezően ellátandó feladatok mellett azonban a továbbiakban nélkülözhetetlen a fenntartói intézkedés a szak- és továbbképzések finanszírozása érdekében.  

Az intézmények képzési terve fenntartói támogatás nélkül nem valósítható meg!

A dolgozók képzésének, továbbképzésének biztosítása érdekében kezdeményezzük éves képzési keret létrehozását, mely elsősorban az intézmények szakképzési tervének, másodsorban továbbképzési tervének megvalósítását hivatott segíteni. 

Évente 16 millió forintos képzési keret létrehozását javasoljuk, amely a személyi juttatások előirányzatát növelné. A keretösszeg belső aránya nem kerülne meghatározásra, így odaítélésük rugalmasan igazodhatna az intézmények igényeihez, azonban a fő hangsúly a szakképzettség megszerzésének támogatása. 

Az intézmények évente pályázat útján nyerhetnék el a szakképzéshez, továbbképzéshez szükséges összegeket. Az elnyerhető támogatás nem a képzés költségét lenne hivatott fedezni, hanem azt hozzájárulásként kapnák meg az intézmények saját képzési célú pénzeszközeik kiegészítéséhez.

A szociális ágazat képzési, továbbképzési tervét minden évben a Fővárosi Közgyűlés Szociálpolitikai és Lakásügyi Bizottsága fogadná el és a Bizottság javaslata alapján a főpolgármester döntene az elkülönített képzési keret felosztásáról. Ezt követően a Bizottság két évente értékelné a képzési terv végrehajtásának tapasztalatait. A képzési terv végrehajtására vonatkozó fedezet biztosítását követően a Főpolgármester illetőleg a Szociálpolitikai és Lakásügyi Bizottság hatásköre az Szervezeti és Működési Szabályzat módosításával kerül rendezésre. 

A képzési, továbbképzési terv végrehajtásához szükséges pénzügyi fedezet megteremtésének szükségességét a Fővárosi Önkormányzat 2002. évi költségvetés tervezésének időszakában a szociálpolitikai ágazat megfogalmazta.

Budapest Főváros Önkormányzata 2002. évi költségvetése nem tartalmazza a szakképzés és továbbképzés támogatására szolgáló 16 millió Ft-os képzési keretet. 

Jelenleg az intézményi költségvetésekben rendelkezésre álló források szűkössége nem teszi lehetővé a képzési terv adott évre vonatkozó feladatainak teljes körű megvalósítását.

A fenntartó által biztosítandó forrás hiánya azt eredményezi, hogy a szakképzési tervben megfogalmazott és kitűzött célok nem teljesülnek, ami tovább rontja az intézmények szakképzettségi szintjét, ezzel veszélyeztetve a működési engedélyek megszerzését, illetve megtartását. 


Budapest Főváros Önkormányzata 2003. évi költségvetése elfogadásakor az ágazati szakképzési terv megvalósítását támogató keret létrehozása elengedhetetlen feltétele annak, hogy a fenntartó a jogszabályban foglalt kötelezettségének eleget tegyen.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjék.

Határozati javaslatok:

A Fővárosi Közgyűlés úgy dönt, hogy

1. elfogadja az előterjesztést és támogatja az ágazathoz tartozó intézmények szakképzési, továbbképzési tervét.

Határidő: azonnal

Felelős: dr. Demszky Gábor

2. kötelezettséget vállal arra, hogy a Budapest Főváros Önkormányzata 2003. évi költségvetésben az ágazathoz tartozó intézmények képzési, szakképzési tervének végrehajtására 16 millió Ft fedezetet biztosít.

Határidő: 2003. évi költségvetési rendelet elfogadása

Felelős: dr. Demszky Gábor

Határozat hozatal módja: a 2., számú határozati javaslat elfogadása minősített többséget, az  l., számú határozati javaslat elfogadása egyszerű szavazat többséget igényel. 

Budapest, 2001. december 

                                                                                            Dr. Szolnoki Andrea

     Láttam:

Dr. Tiba Zsolt

   főjegyző

